Зи хахуагъэр тхыдэм къыхэнахэр
Дыгъэгъазэм и 9-р Хэкум и лIыхъужьхэм я махуэщ
Хэкум и ЛIыхъужьхэм я махуэр гъэлъэпIэныр ди къэралым щаублащ Урысей Федерацэм и Президент Путин Владимир «Зауэм и щIыхьым и махуэхэмрэ махуэшхуэхэмрэ» Федеральнэ законым зэхъуэкIыныгъэ хилъхьа нэужь. 1917 гъэм нэсыхукIэ дыгъэгъазэм и 9-м (жьымкIэ щIышылэм 26-м) Урысейм щагъэлъапIэу щытащ Георгий орденыр зыхуагъэфэщахэм я махуэр. 1769 гъэм дыгъэгъазэм и 9-м Екатеринэ ЕтIуанэм унафэ ищIащ Георгий щихъым и цIэкIэ лIыгъэ къагъэлъагъуэу, я хэкум и щIыхьыр яхъумэу зауэм хэта зауэлIхэм ор-ден яритыну. УФ-м и дзэм хэтхэм а дамыгъэ лъапIэр ирату щыщIадзар 2000 гъэрщ. 2007 гъэм дыгъэгъазэм и 9-м щегъэжьауэ Совет Союзым, Урысей Федерацэм я ЛIыхъужьхэм, ТекIуэныгъэр къэзыхьа Георгий щихъым и орден, ЩIыхьым и дамыгъэхэр зратахэм я махуэу ягъэлъапIэ.
Георгий щихъым и орденыр дзэм хэтхэм я лIыгъэм, къагъэлъагъуэ ехъулIэныгъэхэм я дамыгъэ лъапIэу щытащ. Нагъыщэу плIы зиIэ орденыр Уры-сейм и дамыгъэхэм я нэхъ лъапIэу къалъытэрт. Къыхэгъэщыпхъэщ: орденым и сыт хуэдэ нагъыщэми ар зратам я лIакъуэм уэркъ цIэр зэрахьэну хуит ищIырт. Орденым и 4-нэ нагъыщэр илъэс 25-кIэ дзэм хэтахэм е илъэс 18 — 20-кIэ фло- тым къулыкъу щызыщIахэм (зауэ гуэрым хэтамэ) хуагъэфащэрт. Мы орденыр зратахэм я цIэхэр Кремлым и Георгий пэ-шым и мывэ блыным 1849 гъэм щегъэжьауэ тратхэ.
Тхыдэм къызэрыхэщыжымкIэ, Урысейм революцэ къыщыхъун ипэ Геор- гий щихъым и орденым и япэ нагъыщэр зыхуагъэфэщар зэрыхъур цIыху 25-рэ къудейщ. Япэ дыдэу а орденыр иратащ пащтыхь гуащэ Екатеринэ ЕтIуа-нэм, урыс дзэзешэ цIэры-Iуэ Румянцев-Задунайс- кий Пётр, ар абы хуагъэфэщауэ щытащ 1770 гъэм и шыщхьэуIу мазэм Ларгерэ Кагулерэ деж тыркудзэм зэращытекIуам и щIыхь-кIэ.
Георгий и дамыгъэ лъапIэм и нагъыщэ псори хуагъэфэщауэ тхыдэм къыхэщыжыр цIыхуиплI къудейщ. Ахэр: пщы, генерал-фельдмаршалхэу Кутузов-Голенищев Михаил, Барклай-де-Толли Михаил, граф, генерал-фельдмаршалхэу Дибич-Забалканский Иван, Паскевич-Эриванский Иван сымэщ. Япэ, ещанэ нагъыщэхэр цIыхуищым — генерал-фельдмаршал Потёмкин-Таврический Григорий, генералиссимус Суворов-Рымникский Александр, граф Беннигсен Леонтий — иратащ.
Совет Союзым и Маршал. Совет Союзым и плIэнейрэ и ЛIыхъужь Жуков Георгий
Совет Союзым и Маршал. Совет Союзым и тIэунейрэ и ЛIыхъужь Рокоссовский Константин
Урыс дзэзешэ цIэрыIуэ, дипломат, щIэныгъэлI Бекович-Черкасский Александр
Урыс дзэзешэ хахуэ Черкасский Дмитрий
Япэ урысей генералиссимус Черкасский Михаил (Алей)
Урыс армэм и полковник, лIыхъужь ХьэтIохъущокъуэ Исмел-Псыгъуэ
Къэбэрдей пщы уэлий ХьэтIохъущокъуэ Кургъуокъуэ
Георгий жорым и нагъыщиплIри къэзыхьа Джэтау Уэлий
Урыс адмирал щэджащэ Ушаков Федор
Совет Союзым и ЛIыхъужь Къардэн Къубатий
Адыгэхэм ящыщу Урысей къэрал дамыгъэ нэхъ лъапIэхэр зратар куэд ды-дэ мэхъу. Абыхэм ящыщщ Совет Союзым и ЛIыхъужьхэу Къардэн Къубатий, Къуэныкъуей Назир, Хьэбэч Умар, Андырхъуей Хъусен, Нэхей Даут, Урысейм и ЛIыхъужь Къардэн Уэхьид, «ЩIыхь» орденым и нагъыщэхэр къэзыхьахэу ЩхьэкIумыдэ Мэсхьуд, Мусэ Менлы, Георгий жорым и нагъыщиплIри зыхуагъэфэща Джэтау Уэлий, контр-адмирал Тхьэгъэпс Мэжид, Урыс армэм и полковник, лIыхъужь ХьэтIохъущокъуэ Исмел-Псыгъуэ. Урысейм и лIыхъужь цIэрыIуэхэм ящыщщ Урысей Правительствэм и УнафэщIу илъэс зэхуэмыдэхэм щытахэу дзэзешэ Iэзэ Черкасский Яков (Урыскъан), Черкасский Алексей, Черкасский Иван сымэ, япэ урысей генералиссимус Черкасский Михаил (Алей), урыс дзэзешэ цIэрыIуэ, дипломат, щIэныгъэлI Бекович-Черкасский Александр, урыс дзэзешэ, дипломат Идар Мамсырыкъуэ, урыс дзэзешэ хахуэ, пщы, дипломат Черкасский Къасболэт сымэ, нэгъуэщIхэри.
Дохъушокъуэ Синэ.
